മണമ്ബൂരില് കോണ്ഗ്രസ് അംഗങ്ങളുടെ ഉപവാസം കല്ലമ്ബലം:വിവിധ ആവശ്യങ്ങള് നടപ്പാക്കാത്തതില് പ്രതിഷേധിച്ച് മണമ്ബൂര് പഞ്ചായത്തിലെ കോണ്ഗ്രസ് അംഗങ്ങള് പഞ്ചായത്ത് പടിക്കല് ഉപവാസം നടത്തി. പഞ്ചായത്ത് ഓഫീസ് റോഡും മറ്റ് പൊട്ടിപ്പൊളിഞ്ഞ റോഡുകളും സഞ്ചാരയോഗ്യമാക്കുക,പഞ്ചായത്തില് നിന്നുള്ള വ്യക്തിഗത ആനുകൂല്യങ്ങള് ഉടന് വിതരണം ചെയ്യുക, ഓഫീസ് വാഹനം സ്വകാര്യ ആവശ്യങ്ങള്ക്ക് ഉപയോഗിക്കാതിരിക്കുക എന്നീ ആവശ്യങ്ങളുന്നയിച്ചായിരുന്നു സമരം. ഡി.സി.സി സെക്രട്ടറി പി.ഉണ്ണികൃഷ്ണന് ഉദ്ഘാടനം നിര്വഹിച്ചു.മണ്ഡലം പ്രസിഡന്റ് പി.സജീവ് അദ്ധ്യക്ഷത വഹിച്ചു.കോണ്ഗ്രസ് അംഗങ്ങളായ സോഫിയ സലിം,എം.ഒലീദ്,ഡി.സി.സി ജനറല് സെക്രട്ടറി ജോസഫ് പെരേര,ഡി.സി.സി അംഗങ്ങളായ ജി.സത്യശീലന്, കുളമുട്ടം സലിം,എസ്.സുരേഷ് കുമാര്, ആരിഫ്ഖാന് തുടങ്ങിയവര് പങ്കെടുത്തു.